Írásbeli választ igénylő kérdés: P-001237/2015
a Bizottság számára

az eljárási szabályzat 130. cikke

György Hölvényi (PPE) és László Tőkés (PPE)

Tárgy:
A verespataki aranybánya-projekttel kapcsolatos kártérítés

Sajtóhírek szerint a romániai Verespatakon tervezett nagyszabású cianidos aranybánya-projekt beruházója kártérítési pert helyezett kilátásba a román állam ellen, amennyiben a hatóságok nem kezdik újra a 15 év után megakadt engedélyezési eljárást.

A kanadai bejegyzésű Gabriel Resources kártérítési igényét a külföldi beruházók védelmére vonatkozó nemzetközi egyezményre alapítja, amelynek Románia is részes fele.

-
A fentiek alapján kérdezem a Tisztelt Bizottságot, hogy van-e tudomása ilyen nemzetközi egyezményről?

-
Van-e lehetősége egy külföldi beruházónak ezen egyezmény alapján arra, hogy sikerrel érvényesítsen kártérítési igényt, amennyiben a fogadó ország hatóságai környezetvédelmi, közegészségügyi vagy egyéb közérdekből nem engedélyezik a beruházás megindítását?

